ET

KOMISJONI MÄÄRUS (EÜ) nr 1902/2004,

29. oktoober 2004,

millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta) lisas sisalduva nime spetsifikaadi üksikasju (Les Garrigues)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artiklit 9,

ning arvestades järgmist:

Selle muutmistaotluse ülevaatamisel selgus, et tegemist on oluliste muudatustega.

Määruse (EMÜ) nr 2081/92 artiklis 9 ettenähtud korra kohaselt kohaldatakse artiklis 6 ettenähtud menetlust mutatis mutandis, kuna tegemist on oluliste muudatustega.

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse I lisas esitatud muudatused registreeritakse ning avaldatakse vastavalt määruse (EÜ) nr 2081/92 artikli 6 lõikele 4.

Kokkuvõtlik ülevaade spetsifikaadi üksikasjadest on esitatud käesoleva määruse II lisas.

Artikkel 2

Käesolev määrus jõustub kahekümnendal päeval pärast Euroopa Liidu Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

(1) EÜT L 208, 24.7.1992, lk 1. Määrust on viimati muudetud määrusega (EÜ) nr 1215/2004 (ELT L 232, 1.7.2004, lk 21).

(2) EÜT L 148, 21.6.1996, lk 1. Määrust on viimati muudetud määrusega (EÜ) nr 1345/2004 (ELT L 249, 23.7.2004, lk 14).

(3) ELT C 187, 7.8.2003, lk 7 (Les Garrigues).

Geograafiline ala, mille laienemist taotletakse, on keskkonnaalasest vaatepunktist (ajalugu, pedoloogia, orograafia ja klimatoloogia) üks üksus ning moodustab sama ühtlase ala kui enne laiendamist (esialgne KPN); see ala vastab kõikidele kõnealusele kaitstud päritolunimetusele esitatud olulistele osadele spetsifikaadis, mis on registreeritud ühenduse oliiviõliregistris, ning ekstra külmpressitud oliiviõlil on samasugused omadused kui kaitstud oliiviõlil.

Muudatuste eesmärk on laiendada kõnealust geograafilist tähist järgmistele omavalitsustele:

II LISA

KOKKUVÕTE

MÄÄRUS (EMÜ) nr 2081/92

“LES GARRIGUES”

Nr EÜ: ES/0070/24.1.1994

KPN (X) KGT ( )

Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada riiklikest või Euroopa Komisjoni talituste spetsifikaatidest. (1)

1. Liikmesriigi pädev teenistus::

Nimi : Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación. Ministerio de Agricultura Pesca y Alimentación de España. Aadress : Po Infanta Isabel, 1, E-28071 Madrid Telefon : (34) 91 347 53 94 Faks : (34) 91 347 54 10

2. Ühendus:

2.1 Nimi : CONSEJO REGULADOR DE LA D.O.P. “LES GARRIGUES”

2.2 Aadress : Complex la Caparrella 97 1a planta. E-25192 Lleida Telefon : (34) 973 28 04 70 Faks : (34) 973 26 04 27

2.3 Tegevusliik: tootja/töötleja (X) muu ( )

3. Toote liik: külmpressitud oliivõli — klass 1.5

4. Spetsifikaadi kirjeldus: (kokkuvõte artikli 4 lõike 2 tingimustest)

4.1 Nimetus: “Les Garrigues”

4.2 Kirjeldus: Külmpressitud oliivõli, mis on saadud oliivisortidest “Arbequina” ja “Verdiell”. Happesus alla 0,5; peroksiidarv: 15; niiskuse sisaldus alla 0,1 %. Eristatakse kahte sorti oliiviõlisid: puuviljalisi ja mahedaid. Puuviljaline on roheka värvuse ja mandli mõru maitsega. Mahe oliiviõli on kollaka värvuse ja maheda maitsega.

4.3 Geograafiline ala: Kõnealune geograafiline ala asub Lérida provintsi lõunaosas ning hõlmab Les Garrigues’, El Segriá ja L'Urgel’ alla kuuluvaid omavalitsusi. Selle geograafilise ala moodustavad järgmised omavalitsused:

4.4 Päritolutõendid: Oliiviõli saadakse lubatud sortidest, mis on pärit selliste ettevõtjate oliivikasvandustest, mis on registreeritud asjaomase kontrolliorgani (Consejo regulador) järelevalve all.

4.5 Tootmismeetod: Õli pressitakse tervetest ja selleks sobilikest oliividest, kasutades asjakohaseid pressimismeetodeid, mis ei kahjusta mingil moel toote omadusi.

4.6 Seos: Pinnased on lubjased, pehmed, savise ja mudase ülesehitusega, punaka või ookri värvusega. Kliima on kontinentaalne. Viljelust, koristamist ja tootmist kontrollitakse.

4.7 Kontrolliorgan:

Nimi : Consejo Regulador D.O. “Les Garrigues” Aadress : Complex la Caparrella 97 1a planta. – E-25192 Lleida Telefon : (34) 973 28 04 70 Faks : (34) 973 26 04 27

Asjaomane kontrolliorgan, kes tegeleb kaitstud päritolunimetusega “Les Garrigues”, vastab standardi EN 45011 nõuetele.

4.8 Märgistus: Asjaomane kontrolliorgan on lubanud kõnealust märgist kasutada. Märgisel on kirjas: “Denominación de Origen “Les Garrigues” aceite virgen” (päritolunimetusega “Les Garrigues” külmpressitud oliiviõli). Vastaskülje märgised on nummerdanud ja väljastanud Consejo regulador.

4.9 Siseriiklikud juriidilised nõuded (vajaduse korral): 2. detsembri seadus 25/1970. 10. mai 1987. aasta määrus, mis reguleerib päritolunimetust “Borjas Blancas” ja selle päritolunimetuse kontrolliorgani tegevust. 9. augusti 1993. aasta määrus, millega asendatakse päritolunimetus “Borjas Blancas” nimetusega “Les Garrigues”.

(1) Euroopa Komisjon – põllumajanduse peadirektoraat – põllumajandustoodete kvaliteedipoliitika osakond – B-1049 Brüssel.